Popunjavanje nastavnog plana

Kada su predmeti sa pratećim fondom časova i nastavnim jedinicama kreirani potrebno je povezati ih sa odgovarajućim profilom.

Radi lakšeg razumevanja, možda je lakše preuzeti u pdf-u nastavni plan za neki postojeći profil.

Nastavni plan-Izveštaji, klik na štampač u redu gde je Nastavni plan i izabrati neki profil.

Na tom izveštaju su prikazani predmeti složeni po grupama po semestrima.

Iznad prvog predmeta ispisan je akronim i naziv grupe u kojoj se taj predmet nalazi.

To je prvi korak.

1. Kreiranje grupe predmeta i obaveza

Nastavni plan-Grupe predmeta i obaveza

Na plus se dodaje nova, akronim ukazuje kom profilu pripada i sadrži oznaku semestra i da li su predmeti u grupi obavezni ili izborni. Naziv je u suštini prošireni akronim.

Tip grupe pio, odabrati obavezni ili izborni. Od ovoga zavisi da li će na dodatku neki predmet biti prikazan kao obavezan ili kao izborni. Odnosno, tip grupe određuje kakvi će biti predmeti koji se nalaze u njoj, a tako će se i prikazati na dodatku diplome.

Kada smo sačuvali na ok, klikom na tu tek kreiranu grupu izaberemo opciju Dodavanje predmeta u grupu.

Na plus se dodaju jedan po jedan predmet.

Možete kreirati nekoliko grupa predviđenih za jedan profil i za jedan semestar. Na primer: u jednoj grupi će biti obavezni predmeti, u drugoj i trećoj izborni (dva izborna bloka). A možemo imati i četvrtu grupu koja će po tipu biti obavezni ali se u njoj nalaze samo strani jezici (primer kada je strani jezik po tipu obavezan predmet ali student može da bira koji strani jezik želi da sluša). Izborni predmeti ne moraju svi biti u jednoj grupi. Ukoliko imate slučaj da student iz jedne grupe od X predmeta treba da izabere 1 predmet i iz druge grupe od Y predmet takođe treba da izabere 1 predmet tada ćete kreirati dve grupe koje će po tipu biti izborne.

Dakle, grupa koje pripadaju jednom semestru može biti jedna, a može ih biti i više, zavisno od strukture i potreba.

2. Kreiranje skupa grupa

Kreira se po jedan skup za svaki semestar na profilu, ne više. U taj skup ćemo staviti sve grupe koje su za taj semestar na tom profilu. Kada ažuriramo neki postojeći plan, vrlo je moguće da skup grupa već postoji.

Nastavni plan-Skup grupa

Na plus kreiramo novi skup (kada već ne postoji odgovarajući), akonim sadrži akronim profila kom pripada i oznaku za semestar, naziv je samo prošireni akronim. Tip skupa grupa: izborni predmeti.

Kada sačuvamo na OK, kliknemo na taj skup koji smo kreirali i izaberemo opciju Dodavanje grupa u skup. Na plus ćemo dodati sve grupe koje pripadaju tom semestru. Iz gornjeg primera to će biti 1 grupa obaveznih, 1 grupa sa jezicima i recimo 2 grupe sa izbornim predmetima. Ili u jednostavnijem slučaju 1 ili 2 grupe sa izbornim).

Kada ste popunili neki skup, možete se vratiti nazad, gde je naslov Skup grupa, kliknuti na odgovarajući skup i izabrati opciju Pregled, time ćete videti koje ste sve grupe dodali i sa kojim predmetima.

3. Povezivanje sa profilom

Poslednji korak je da se napravi veza između skupa grupa i profila i semestra kom pripada.

Nastavni plan- Plan izbornih predmeta

Na plus se kreira nova veza, potrebno je izabrati profil, zatim željeni skup grupa i odabrati semestar kom pripada taj skup. Sačuvati na ok.

Proveru nastavnog plana možete izvršiti kao i na početku, štampanjem izveštaja za taj profil.

Nastavni plan-Izveštaji

Promene koje su urađene u već postojećem nastavnom planu neće se preslikati kod studenata u tom trenutku. Studentu se na upisu popunjava praćenje predmeta onime što se u tom trenutku nalazi u nastavnom planu. U slučaju da je u toku godine rađeno neko ažuriranje koje je potrebno primeniti i kod studenata, potrebno je da nam se javite kako bismo to rešili.